Tom Lantos
**Thomas Peter "Tom" Lantos** (1. helmikuuta 1928 Budapest, Unkari – 11. helmikuuta 2008 Bethesda, Maryland, Yhdysvallat) oli amerikanunkarilainen demokraattisen puolueen poliitikko. Hän istui Yhdysvaltain edustajainhuoneen jäsenenä Kaliforniasta vuodesta 1981 kuolemaansa. 

Lantos syntyi juutalaiseen sukuun Budapestissa ja oli Yhdysvaltain edustajainhuoneen historian ensimmäinen ja ainoa holokaustista selvinnyt jäsen. Yhdysvaltoihin paettuaan hän opiskeli Washingtonin yliopistossa ja Kalifornian yliopistossa Berkeleyssä. Ennen uraansa kongressissa hän oli toiminut muun muassa liikekonsulttina, kansainvälisen politiikan analyytikkona televisiolle sekä taloustieteen professorina. 

Lantosilla oli vaimonsa Annetten kanssa lapset Annette ja Katrina sekä lukuisia lapsenlapsia. Lantos piti itseään maallistuneena juutalaisena, mutta vaimo ja lapset kuuluvat mormoneihin. Hänen leskensä on Gaborin näyttelijäsisarusten Zsa Zsan, Evan ja Magdan serkku. Tytär Katrina on naimisissa poliitikko ja diplomaatti Richard Swettin kanssa ja itse vuoden 2008 senaattoriehdokas.

Lantos muistetaan ympäristöasioiden puolestapuhujana. Hän kannatti lisäksi muun muassa homoliittoja, tiukempaa asekontrollia, uudistuksia terveydenhuoltojärjestelmässä, kannabiksen lääkekäyttöä sekä mahdollisuutta aborttiin. Hän oli alun perin Persianlahden sodan 1991 kannattaja ja joutui 28. huhtikuuta 2006 neljän muun kongressin jäsenen ja kuuden muun aktivistin kanssa pidätetyksi "häiritsevästä käyttäytymisestä"; hän oli kuulunut joukkoon, joka protestoi Sudanin suurlähetystön edessä Washington DC:ssä Sudanin hallituksen oletettuja toimia Darfurin konfliktissa. 

Lantos nimitettiin vuonna 2007 edustajainhuoneen ulkoasiainvaliokunnan puheenjohtajaksi. Hänet nähtiin Oscar-palkitussa dokumentissa *The Last Days* (1998), joka käsittelee viiden unkarinjuutalaisen tarinaa holokaustin aikana, sekä toisessa dokumentissa, *To Bear Witnessissä*. Hän ilmoitti 2. tammikuuta 2008, että ei asettuisi uudelleen ehdolle, sillä oli sairastunut syöpään; hän kuoli Marylandissa 11. helmikuuta, hieman 80-vuotispäivänsä jälkeen.

Lähteet
-------

1. 1 2  Herszenhorn, David M.: Tom Lantos, 80, Is Dead; Longtime Congressman *The New York Times*.  12.2.2008. Viitattu 8.7.2010. (englanniksi)
2. ↑  Berenbaum, Michael: Tom Lantos, Congress’s Sole Shoah Survivor, Dies at 80 *The Jewish Daily Forward*.  13.2.2008. Viitattu 8.7.2010. (englanniksi)
3. ↑  U.S. Rep. Lantos, Holocaust survivor, dies  11.2.2008. Reuters. Viitattu 8.7.2010. (englanniksi)
4. ↑  Maclay, Kathleen: Tom Lantos archive donated to the Bancroft Library  24.6.2008. UC Berkeley News. Viitattu 8.7.2010. (englanniksi)
5. ↑  Doyle, Jim: Five members of Congress arrested over Sudan protest *San Francisco Chronicle*.  28.4.2006. Viitattu 8.7.2010. (englanniksi)

Aiheesta muualla
----------------

* Kuvia tai muita tiedostoja aiheesta **Tom Lantos** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Henkilöt | 
* US Congress

 |
|  |
| Muut | 
* NARA
* SNAC
	+ 2
* IdRef

 |

 |